98/697/EY: Komission päätös, tehty 25 päivänä marraskuuta 1998, päätöksellä 96/743/EY säädetyn yleisvakuuden käytön kieltämisen uudistamisesta tiettyjen yhteisön ulkoisessa passituksessa suoritettavien kuljetusten osalta (tiedoksiannettu numerolla K(1998) 3443) (ETA:n kannalta merkityksellinen teksti)



Virallinen lehti nro L 332 , 08/12/1998 s. 0019 - 0019



KOMISSION PÄÄTÖS, tehty 25 päivänä marraskuuta 1998, päätöksellä 96/743/EY säädetyn yleisvakuuden käytön kieltämisen uudistamisesta tiettyjen yhteisön ulkoisessa passituksessa suoritettavien kuljetusten osalta (tiedoksiannettu numerolla K(1998) 3443) (ETA:n kannalta merkityksellinen teksti) (98/697/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 82/97 (2), ja erityisesti sen 249 artiklan, ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (3), sellaisena kuin se on viimeksi muutettuna asetuksella (EY) N:o 1677/98 (4), ja erityisesti sen 362 artiklan, sekä katsoo, että asetuksen (ETY) N:o 2454/93 362 artiklan 1 kohdan nojalla yleisvakuuden käyttö voidaan väliaikaisesti kieltää yhden tai useamman jäsenvaltion pyynnöstä niiden tavaroiden osalta, joihin liittyy lisääntynyt petoksen vaara, komission on määritettävä ainakin kerran vuodessa, onko asetuksen (ETY) N:o 2454/93 362 artiklan 1 kohdan nojalla toteutettuja toimenpiteitä jatkettava, erityistoimenpiteiden käyttöönotosta yleisvakuuden käytön väliaikaiseksi kieltämiseksi tiettyjen yhteisön ulkoisessa passituksessa suoritettavien kuljetusten osalta 9 päivänä joulukuuta 1996 tehdyllä komission päätöksellä 96/743/EY (5), sellaisena kuin se on muutettuna päätöksellä 97/583/EY (6), ja jonka voimassaoloa on jatkettu päätöksellä 98/7/EY (7), komissio päätti kieltää väliaikaisesti yleisvakuuden käytön harmonoidun järjestelmän alanimikkeeseen 2402.20 kuuluvien savukkeiden yhteisön ulkoisessa passituksessa suoritettavien kuljetusten osalta ja tiettyjen asianomaisen päätöksen liitteessä luetteloitujen tavaroiden osalta, koska kyseisiin kuljetuksiin liittyy lisääntynyt petoksen vaara, kyseisiin kuljetuksiin liittyvien taloudellisten etujen mahdollisimman tehokkaaksi suojelemiseksi asianomaiset toimenpiteet on uudistettava 12 kuukauden ajanjaksoksi sekä yhteisön passituksen että yhteisen passituksen osalta, ja tässä päätöksessä säädetyt toimenpiteet ovat tullikoodeksikomitean lausunnon mukaiset, ON TEHNYT TÄMÄN PÄÄTÖKSEN: 1 artikla Uudistetaan päätöksellä 96/743/EY säädetyt toimenpiteet 12 kuukauden ajanjaksoksi. 2 artikla Tätä päätöstä sovelletaan 1 päivästä tammikuuta 1999 alkaen. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä marraskuuta 1998. Komission puolesta Mario MONTI Komission jäsen (1) EYVL L 302, 19.10.1992, s. 1 (2) EYVL L 17, 21.1.1997, s. 1 (3) EYVL L 253, 11.10.1993, s. 1 (4) EYVL L 212, 30.7.1998, s. 18 (5) EYVL L 338, 28.12.1996, s. 105 (6) EYVL L 237, 28.8.1997, s. 41 (7) EYVL L 2, 6.1.1998, s. 11